# Twin Sisters

Twin Sisters (xinès: 姊妹花). Pel·lícula sonora en blanc i negre xinesa del 1934 ,produïda per Minxing i considerada l'obra mestre de Zheng Zhengqiuque forma part de la nomenada "primera generació" de directors de cinema xinesos. Es va acabar de rodar el 1933 i es va estrenar el febrer de 1934 al Shanghai Xingguang Theater. La pel·lícula va batre el rècord d'ocupació cinematogràfica de pel·lícules als anys trenta del segle xx. Va representar a la Xina al Festival Internacional de Cinema de Moscou de l'any1935.$^{[4]}$ Més tard, va ser projectada amb èxit al Japó ,al sud-est asiàtic i a Europa occidental, especialment a França amb una còpia doblada al francès.

## Estil i realització

El film es una adaptció al cinema d'una obra teatral "贵人与犯人" de Zhang Zhengqiu que va comptar amb la col·laboració del guionista Xia Yan.
La pel·lícula té una tendència a la crítica social i també mostra certes limitacions de l'autor. D'una banda, exposa i critica la injustícia social, de l'altra, reflecteix l'estat d'ànim amb voler arribar a un final feliç que segons alguns cronistes debilita el seu caràcter crític. Aquesta pel·lícula té les característiques d'un melodrama madur: la disposició argumental és plena de coincidències, el contrast entre el bé i el mal entre rics i pobres és agut i les escenes clau són sensacionals i commovedores, però sense introduir el concepte de lluita de classes,amb un final moralitzant.
Zheng Zhengqiu va utilitzar una varietat de tècniques cinematogràfiques, com ara l'ús de plans de flashback per explicar l'alegria de Da Bao i l'ús de primers plans per mostrar la tristesa, el dolor i la ira a través de les expressions dels personatges.

## Argument

El pare de les bessones, Zhao, és un contrabandista d'armes que, després d'una estada a la presó, abandona el seu poble rural cap a la ciutat. Tement que no pugui mantenir les dues filles alhora, la seva dona demana a Zhao que s'emporti una amb ell. Porta Er Bao a la ciutat i deixa Da Bao per créixer al camp.
A continuació veiem les germanes com a adultes: Da Bao s'ha casat amb un fuster del poble i viu amb la seva mare, mentre que Zhao ha organitzat que Er Bao es converteixi en la concubina d'un senyor de la guerra ric. Però Da Bao i la seva família s'han de traslladar a la ciutat per buscar feina. Quan Da Bao s'entrevista per ocupar un lloc de nodrissa del fill d'Er Bao, les germanes bessones, que fins ara han portat vides completament diferents, no es reconeixen. Aleshores, el marit de Da Bao està ferit i ella demana a Er Bao un préstec per pagar les seves factures mèdiques, però Er Bao es nega i fins i tot li dóna una bufetada. Da Bao desesperada, roba un penjoll d'or al nadó d'Er Bao, però, malauradament, la cunyada d'Er Bao la veu. Quan Da Bao entra en pànic i intenta escapar, s'ensopega amb un cofre i cau un gerro i colpeja la cunyada al cap, matant-la.
En una escena dramàtica, Da Bao és arrestatda per assassinat i enviada a la presó per les tropes del senyor de la guerra. Quan la mare de les bessones va a veure Da Bao a la presó, es troba amb Zhao, el seu antic marit, que ara és el comandant de la guarnició encarregat del cas de Da Bao. Ella amenaça amb revelar el passat de Zhao si no allibera Da Bao, però el senyor de la guerra li ha ordenat que castigui severament a Da Bao i Zhao té por d'ajudar-la. Aleshores la mare reconeix la seva segona filla i aconsegueix reunir les germanes. Quan la pel·lícula finalitza, Er Bao accepta portar Da Bao i la seva mare a veure el seu marit senyor de la guerra i buscar un tracte indulgent per a la seva germana.

## Repartiment

En el repartimentdestaca la presència de l'actriu Hu Die que ja era famosa en el moment de rodar la pe·lícula per la seva participació en films com "燒紅蓮寺第" (The Burning of Red Lotus Temple) produïda el 1928 , que va ser un èxit de taquilla tant gran que la companyia cinematogràfica va produir 17 seqüeles en els dos anys següents.L'any 1933 va ser escollida com la "Reina del cinema" per votació entre els lectors del "Star Daily" de Shanghai. De Hu s'ha valorat especialment el seu talent per interpretar papers de característiques molt diverses, inclosos professores, prostitutes, minyones, dones riques, pageses, ballarines, celebritats i obrers, i en aquest cas amb la doble interpretació de dos personatges amb un perfil totalment oposat, el de les bessones Da Bao i Er Bao. El film va representar un pas important en la carrera. de l'actriu.
| Actor / Actriu | Paper |
| Hu Die | Germanes Da Bao i Er Bao |
| Zheng Xiaoqiu | Tao Ge |
| Than Zhiyuan | Pare |
| Xuan Jinglin | Mare |
| Gu Meijun | Senyora Qian |
| Xu Shanyuan | Governador Qian |

## Referències

* ↑ «姊妹花 - Twin sisters - Zi mei hua | Virtual Shanghai». [Consulta: 6 febrer 2025].
* 1 2 Yaping, Ding. General history of Chinese film. 1: 1896-1949. London New York: Routledge, Taylor & Francis Group, 2022. ISBN 978-1-032-06952-4.
* ↑ Planas, Ricard. Historia del cine chino (en castellà). Almuzara, 2019, p. 45-48. ISBN 9788417418458.
* 1 2 «百度百科——全球领先的中文百科全书». [Consulta: 6 febrer 2025].
* ↑ «Twin Sisters (1934)». [Consulta: 6 febrer 2025].
* ↑ Bittinger, Nathalie. Dictionnaire des cinémas chinois: Chine, Hong Kong, Taiwan. Paris: Maisonneuve & Larose nouvelles éditions Hémisphères éditions, 2019. ISBN 978-2-37701-050-9.
* ↑ Tone, Sixth. «Remembering China’s Silver-Screen ‘Butterfly’», 12-02-2018. [Consulta: 6 febrer 2025].
* ↑ Rea, Christopher G. Chinese film classics, 1922-1949. New York: Columbia University Press, 2021. ISBN 978-0-231-18812-8.